CELEX: 62009TO0173
Language: lt
Date: 2009-06-08 00:00:00
Title: 2009 m. birželio 8 d. Pirmosios instancijos teismo pirmininko nutartis. # Z prieš Europos Bendrijų Komisiją. # Laikinosios apsaugos priemonės - Suinteresuotos trečios šalies teisė susipažinti su Komisijos sprendimu nustatančiu baudą, kuris dar nėra paskelbtas - Prašymas taikyti laikinąsias apsaugos priemones - Nereikalingumas priimti sprendimą - Skubos nebuvimas. # Byla T-173/09 R.

2009 m. birželio 8 d. Pirmosios instancijos teismo pirmininko nutartis Z prieš Komisiją
      (Byla T‑173/09 R)
      „Laikinosios apsaugos priemonės – Suinteresuotos trečiosios šalies teisė susipažinti su dar nepaskelbtu Komisijos sprendimu skirti baudą – Prašymas taikyti laikinąsias apsaugos priemones – Nereikalingumas priimti sprendimą – Skubos nebuvimas“
      1.                     Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Taikymo sąlygos – „Fumus boni
            juris“ – Skuba – Kumuliatyvus pobūdis – Visų nagrinėjamų interesų palyginimas – Nagrinėjimo eiliškumas ir tikrinimo būdas
            – Laikinąsias apsaugos priemones taikančio teisėjo diskrecija (EB 242 ir 243 straipsniai; Pirmosios instancijos teismo procedūros
            reglamento 104 straipsnio 2 dalis) (žr. 12–13 punktus)
      2.                     Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Taikymo sąlygos – Rimta ir
            nepataisoma žala – Įrodinėjimo pareiga – Žalos, priklausančios nuo būsimų ir neapibrėžtų įvykių, atsiradimas (EB 242 ir 243 straipsniai;
            Pirmosios instancijos teismo procedūros reglamento 104 straipsnio 2 dalis) (žr. 17–18 ir 24 punktus)
      3.                     Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Taikymo sąlygos – Skuba – Pagrindinės
            žalos atsiradimas – Nebuvimas (EB 242 ir 243 straipsniai; Pirmosios instancijos teismo procedūros reglamento 104 straipsnio
            2 dalis) (žr. 27 punktą)
      Dalykas
      
         
               Teisė susipažinti su 2009 m. sausio 28 d. Komisijos sprendimu vykdant procedūrą pagal EB 81 straipsnį ir EEE susitarimo 53 straipsnį
                  (byla COMP/G/39.406 – Jūriniai vamzdžiai) ir pareiškėjo vardo išbraukimas šio sprendimo tekste.
               
            Rezoliucinė dalis
      
         
                  1.
               
               
                  
               
               
                  	Atmesti prašymą taikyti laikinąsias apsaugos priemones, kiek jis dar turi savo dalyką.
               
            
         
                  2.
               
               
                  
               
               
                  	Ši nutartis panaikina ir pakeičia 2009 m. gegužės 6 d. nutartį.
               
            
         
                  3.
               
               
                  
               
               
                  	Atidėti bylinėjimosi išlaidų klausimo nagrinėjimą.